Թուրքիայի նախագահ Ռեջեփ Թայիփ Էրդողանն իր հերթին հայտարարեց, որ Թուրքիան կարող է էներգակիրների այլ մատակարարներ փնտրել Ռուսաստանի փոխարեն՝ հիշատակելով Քաթարն ու Ադրբեջանը. «Թուրքիան Ռուսաստանի համար էներգետիկ կարևոր շուկա է։ Թուրքիան գազի կարիք ունի նույնքան, որքան Ռուսաստանը՝ իրացման շուկայի»[5]։ Թուրքիան իսկապես Ռուսաստանի համար էներգետիկ կարևոր շուկա է, և բնականաբար Ռուսաստանը չէր ցանկանա կորցնել այն՝ կասեցնելով գազի մատակարարումները։ 2014թ. Թուրքիան հանդիսացել է Եվրոպայում ռուսական գազի երկրորդ խոշորագույն գնորդը Գերմանիայից հետո. Անկարան «Գազպրոմից» ձեռք է բերել 27.3 մլրդ մ3 գազ (Գերմանիայի ցուցանիշը կազմել է 38.7 մլրդ մ3 գազ)։